Temeljem članka 54. Zakona o lokalnoj i područnoj (regionalnoj) samoupravi (NN br. 33/01., 60/01., 129/05., 109/07., 36/09., 125/08., 36/09., 150/11., 144/12., 123/17. i 98/19.), članka 18. Zakona o sustavu civilne zaštite (NN br. 82/15., 118/18. i 21/20.), članka 16. Statuta općine Orehovica (Službeni glasnik Međimurske županije, br. 4/13, 1/18 i 2/20) i Prijedloga o organizaciji zone kretanja na području Međimurske županije Stožera civilne zaštite Međimurske županije od 10. travnja 2020. godine, Općinsko vijeće općine Orehovica na 20. sjednici održanoj dana 16. travnja 2020. godine, d o n o s i

**O D L U K U**

**O ZAJEDNIČKOM ORGANIZIRANJU OBAVLJANJA**

**POSLOVA CIVILNE ZAŠTITE**

**I**. Ovom Odlukom o zajedničkom organiziranju obavljanja poslova civilne zaštite utvrđuje se potreba zajedničkog organiziranja obavljanja poslova civilne zaštite za više jedinica lokalne samouprave na području Međimurske županije, a vezano uz epidemiju bolesti COVID-19.

**II.**  Zajedničko organiziranje obavljanja poslova civilne zaštite, a vezano uz epidemiju bolesti COVID-19. odnosi se na jedinice lokalne samouprave koje su prostorno povezane u jedinstvenu cjelinu, pripadaju istom geografskom području i dijele zajedničke rizike.

**III.** U cilju zajedničkog organiziranja obavljanja poslova civilne zaštite osnovat će se zajedničko tijelo koje će zajednički organizirati obavljanja poslove civilne zaštite, a vezano uz epidemiju COVID-19.

**IV.** Sastavni dio ove Odluke o zajedničkom organiziranju obavljanja poslova civilne zaštite je Sporazum o zajedničkom organiziranju obavljanja poslova civilne zaštite koji se nalazi u privitku ove Odluke i čini njegov sastavni dio.

**V.**  Ovlašćuje se načelnik Općine Orehovica na provođenje ove Odluke i potpisivanje Sporazuma iz točke IV. ove Odluke.

**VI.** Ova Odluka o zajedničkom organiziranju obavljanja poslova civilne zaštite stupa na snagu danom donošenja.

**OPĆINSKO VIJEĆE OPĆINE OREHOVICA**

KLASA: 021-05/20-01/11

URBROJ: 2109/22-02-20-02

Orehovica, 16.travnja 2020. godine

Predsjednik Općinskog vijeća

 Marko Hunjadi

**O B R A Z L O Ž E N J E**

S obzirom na epidemiju bolesti COVID – 19 i probleme s kojima se naše stanovništvo suočava vezano uz kretanje na području Međimurske županije i obaveze izdavanja e-propusnica, ovom Odlukom o zajedničkom organiziranju obavljanja poslova civilne zaštite želimo barem djelomično riješiti navedeni problem.

Navedena Odluka predstavlja temelj za sklapanje Sporazuma o zajedničkom organiziranju obavljanja poslova civilne zaštite koji se nalazi u privitku ove Odluke.

U skladu s prijedlogom o organizaciji zone kretanja na području Međimurske županije Stožera civilne zaštite Međimurske županije od 10. travnja 2020. godine utvrđena su područja jedinica lokalne samouprave koje bi trebale biti obuhvaćene Sporazumom, naravno uz uvjet da takvu odluku donesu i ostala predstavnička tijela općina koja su utvrđena u prijedlogu.

S obzirom na hitnost rješavanja ovog problema sjednica Općinskog vijeća se saziva u kraćem roku od uobičajenog. Sjednica općinskog vijeća održat će se na način da je vijećnicima omogućeno izjašnjavanja putem sms i to na broj: **099/340-8540** (predsjednik općinskog vijeća Marko Hunjadi) i to u periodu od 09,00 do 12,00 sati dana 16. travnja 2020. godine. Vijećnici isto tako mogu postavljati pitanja vezano uz navedenu točku i to na mail: o.orehovica@gmail.com.

Znači u SMS poruci potrebno je navesti: **20. sjednica Općinskog vijeća** da li ste **ZA, PROTIV ili SUZDRŽANI** u donošenju takve odluke te **Vaše ime i prezime**.

Vaše glasovanje bit će zabilježeno i priloženo ovoj sjednici.

Slijedom navedenog, predlaže se Općinskom vijeću općine Orehovica donošenje Odluke o zajedničkom organiziranju obavljanja poslova civilne zaštite, u tekstu i s prilogom, kako je to gore navedeno.